CELEX: 62015CN0511
Language: el
Date: 2015-09-25 00:00:00
Title: Υπόθεση C-511/15: Αίτηση προδικαστικής αποφάσεως την οποία υπέβαλε το Prekršajni Sud u Bjelovaru (Κροατία) στις 25 Σεπτεμβρίου 2015 — Renata Horžić κατά Privredne banke Zagreb και Božo Prke

25.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/5
            
         Αίτηση προδικαστικής αποφάσεως την οποία υπέβαλε το Prekršajni Sud u Bjelovaru (Κροατία) στις 25 Σεπτεμβρίου 2015 — Renata Horžić κατά Privredne banke Zagreb και Božo Prke
   (Υπόθεση C-511/15)
   (2016/C 027/06)
   Γλώσσα διαδικασίας: η κροατική
   
      Αιτούν δικαστήριο
   
   Prekršajni Sud u Bjelovaru
   
      Διάδικοι στην υπόθεση της κύριας δίκης
   
   
      Εκκαλούσα: Renata Horžić
   
      Κατηγορούμενοι: Privredna banka Zagreb, Božo Prka
   
      Προδικαστικά ερωτήματα
   
   
               1)
            
            
               Μπορεί η αναδρομική εφαρμογή του νόμου [περί καταναλωτικής πίστεως] να ερμηνεύεται και να εκτιμάται αποκλειστικά βάσει των διατάξεων του νόμου αυτού, και αντίστοιχα συνάδει μια τέτοια εφαρμογή του νόμου [περί καταναλωτικής πίστεως] προς το δίκαιο της Ένωσης, ιδίως προς το άρθρο 30 της οδηγίας 2008/48/ΕΚ του Ευρωπαϊκού Κοινοβουλίου και του Συμβουλίου της 23ης Απριλίου 2008 (1), η παράγραφος 1 του οποίου ορίζει ρητά ότι η οδηγία αυτή δεν εφαρμόζεται στις συμβάσεις πιστώσεως που είχαν συναφθεί πριν την ημερομηνία ενάρξεως ισχύος την εθνικής νομοθεσίας που μετέφερε την οδηγία στο εσωτερικό δίκαιο;
            
         
               2)
            
            
               Στο ανωτέρω πλαίσιο, έχει η ποινική διάταξη του άρθρου 26, παράγραφος 1, σημείο 28, του κροατικού νόμου περί καταναλωτικής πίστεως την έννοια ότι, σύμφωνα με το άρθρο 23 της οδηγίας και υπό το πρίσμα των μεταβατικών διατάξεων του άρθρου 30 αυτής, οι προβλεπόμενες κυρώσεις για την παράβαση εθνικής διατάξεως θεσπισθείσας βάσει της επίμαχης οδηγίας δεν μπορούν να επιβάλλονται σε ενδεχόμενες παραβάσεις σχετικές με συμβάσεις πιστώσεως που είχαν συναφθεί πριν την ημερομηνία θέσεως σε ισχύ των εθνικών μέτρων εφαρμογής της οδηγίας αυτής;
            
         
      (1)  Οδηγία 2008/48/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστης και την κατάργηση της οδηγίας 87/102/ΕΟΚ του Συμβουλίου (ΕΕ L 133, σ. 66).